jkorsvik/nowiki_second_scrape_merged huggingface dataset:
Francis Thompson

Francis Thompson (født 18. desember 1859 i Preston i Lancashire, død 13. november 1907 i London) var en engelsk poet.


== Biografi ==
Thompson ble 11 år gammel sendt til Ushaw College ved Durham, en katolsk presteseminar i Nordøst-England. Da han etter noen år skulle over på det egentlige prestestudium, begynte han i stedet å studere medisin i Manchester. Men hans dragning mot poesi og interesse for cricket-kamper var for stor til at han klarte å fordype seg tilstrekkelig i legestudiene. I stedet reiste han i 1885 til London hvor han prøvde å livnære seg som poet. Han endte opp med diverse strøjobber inntil hans opiumavhengighet ble for stor og han gikk over i en tilværelse som uteligger. 
Fram til 1888 levde han i stor fattigdom i Londons gater inntil han fikk to av sine dikt utgitt i tidsskriftet Merry England. Thompsons talent ble med dette oppdaget av forleggerekteparet Wilfrid og Alice Meynell, som inviterte ham inn i sitt hjem og senere fikk ham sendt på rehabilitering for sitt opiumsmisbruk. I 1893 hjalp Meynell-ekteparet Thompson med utgivelsen av hans første diktsamling, Poems, som inneholdt hans mest kjente dikt «The Hound of Heaven» (norsk: «Himmel-jakthunden»). 
Thompson døde av tuberkulose i 1907, 47 år gammel.


== Referanser ==


== Kilder ==
Chisholm (1911). «Thompson, Francis».  I Hugh, Sidney. Encyclopædia Britannica (11 utg.). Cambridge University Press. 
Meynell, Everard (1912). «Thompson, Francis».  I Lee, Sidney. Dictionary of National Biography. London: Smith, Elder & Co.
Cornu

Cornu (pl.: Cornua, lat. for «horn») er et messingblåseinstrument av naturtrompet-type fra romertida.
Instrumentet ble bygd ved å føye sammen flere bronserør til et rundt 3 meter langt rør som ble bøyd til en omtrentlig sirkel og stabilisert ved hjelp av et stag. Formen, som kan minne om bokstaven «G», gjør det mulig for cornuspilleren å bære instrumentet over hode eller skulder. Cornu er så lik romernes buccina at det er usikkert om det finnes et klart skille mellom dem. 
Cornu ble brukt som seremoniinstrument og i militære sammenhenger. Den romerske hærens cornicen hadde som oppgave å oversette centurionens ordre til lydsignaler som de sendte ut over slagfeltet. Også rette horn (tubae) ble brukt til det samme formålet.


== Kilder ==
Kathleen Schlesinger: «Buccina», 1911 Encyclopædia Britannica, bind 4
Kathleen Schlesinger: «Horn», 1911 Encyclopædia Britannica, bind 13


== Eksterne lenker ==
Jagdhornsignale
Nihon Keizai Shimbun

Nihon Keizai Shimbun (japansk: 日本経済新聞), mest kjent som Nikkei, er en japansk finansavis. Den ble startet 2. desember 1876 som Chūgai Bukka Shimpo («Prisnyheter fra inn- og utland»), skiftet navn i 1889 til Chūgai Shōgyō Shimpō («Handelsnyheter fra inn- og utland») og i 1946 til nåværende navn.Avisen, som kommer ut daglig som morgen- og aftenutgave, har et daglig opplag på om lag 2,23 millioner for morgenutgaven (2,93 millioner hvis man inkluderer digitale abonnenter) og 1,08 millioner for aftenutgaven. I tillegg har avisen 650 000 betalende . Det er verdens største finansavis, og er hovedpublikasjonen til selskapet Nikkei Inc., og driver også Tokyos viktigste aksjeindeks, Nikkei 225.Nikkei kjøpte opp Financial Times i november 2015.


== Andre publikasjoner ==


== Holdings ==
Nikkei Inc. spesialiserer seg innen finans, business og industrinyheter. Hovedpublikasjonene inkluderer:

Nikkei Asian Review, et engelskspråklig businessmagasin som ble lansert i november 2013.
Nihon Keizai Shimbun (日本経済新聞, Nihon Keizai Shimbun), a leading economic newspaper.
Nikkei Veritas (日経ヴェリタス, Nikkei Veritas), ukentlig finansavis som erstattet Nikkei Kinyu Shimbun (Nikkei Financial Daily) i mars 2008.
Nikkei Business Daily (日経産業新聞, Nikkei Sangyo Shimbun), industriavis
Nikkei Marketing Journal (日経MJ, Nikkei MJ), handelsavis
Nikkei Weekly (日経ウィークリー, Nikkei Weekly'), engelskspråklig businessavis.


== Referanser ==


== Eksterne lenker ==
(ja) Offisielt nettsted 
(zh) Offisielt nettsted 
(en) Offisielt nettsted 
(ja) Offisielt nettsted 
(en) Nihon Keizai Shimbun – kategori av bilder, video eller lyd på Commons
Lady Marions sommarflirt

Lady Marions sommerflirt er en kort svensk stumfilmkomedie fra 1913 i regi av Victor Sjöström. Manuset ble skrevet av Algot Sandberg.
Da filmen ble vist på kinoen Odéon i Stockholm ble den ledsaget av musikk arrangert av John Svensson, som også ledet orkesteret.
Verken filmen eller manuskriptet er bevart. Det finnes ingen opplysninger om den skulle ha blitt solgt utenlands.


== Innspillingsfakta ==
Filmen ble spilt inn juli – august 1912 i Svenska Biografteaterns studio på Lidingö. Utendørsscenene ble tatt ved ett ikke-definert slott, muligens Tyresö.


== Handling ==
Lord Handsome reiser inkognito for å lete etter en kvinne som elsker ham mer enn hans penger. Han kommer til et beryktet spøkelsesslott hvor den vakre Lady Marianne bor. Hun har nettopp invitert til en fest. Lady Marianne forkynner på festen at hun vil gi sin hånd til den som får bukt med spøkelset.
Den første som forsøker er grev Pärzon, som er kjent for sitt mot, men også for sine dårlige forretninger. Han bestemmer seg for å overnatte i spøkelsesrommet, men fylt av skrekk ruser han snart derifra. Lord Handsome vil nå forsøke lykken og avslører raskt at spøkelset er Lady Mariannes hovmester, som har agert spøkelse på oppdrag av henne.
Gjestene drar. Den eneste som blir igjen, er Lord Handsome. Han fant sin lykke i Lady Marianne.


== Rolleliste ==
Hilda Borgström – Lady Marion
Richard Lund – Lord Handsome
Axel Ringvall – Axel Pärzon, greve
Victor Lundberg – Viktor, hovmester
John Ekman
Bergliot Husberg
Eric Lindholm
Algot Sandberg
Olof Sandborg
Carl-Ivar Ytterman


== Anmeldelser ==
I Nya Dagligt Allehanda skrev en anonym anmelder dette: «Et lystspill med favorittene Axel Ringvall, Victor Lundberg og Hilda Borgström i hovedrollene. Dette er jo aldeles uimotståelige fristelser». Svenska Dagbladets anmelder konstaterte at «Den trioen ser man alltid med glede».  Anmelderen i Sydsvenska Dagbladet Snällposten skrev «Naturligvis kommer hele Malmö til å se den og at valuta fås for entréavgiften er sikkert».


== Kilder ==
Lady Marions sommarflirt i Svensk Filmdatabas


== Eksterne lenker ==
(en) Lady Marions sommarflirt på Internet Movie Database 
(no) Lady Marions sommarflirt hos Filmfront 
(sv) Lady Marions sommarflirt i Svensk Filmdatabas
Michal Cole

Michal Ohana Cole (født 1974 i Haifa, Israel) er en israelsk flersidig billedkunstner. Hun arbeider med video, performance, installasjoner, fotografi, skulptur, papirkunst og vevde bildetepper.
Hennes foreldre er marokkanske jøder som flyttet til Israel i 1950-årene.Mellom 1996 og 1997 studerte hun ved Prep’Art Art College, Paris, Frankrike. I 1997 flyttet hun til Storbritannia, der hun studerte til en BA i bildende kunst ved Central Saint Martin’s College of Art. Deretter tok hun en mastergrad i bildende kunst ved Chelsea College of Art. Hun er bosatt i London. 
Cole sier at hun er inspirert av Caravaggio.


== Utstillinger (utvalg) ==
2015, Mute Ululation, The Pavilion Of Humanity, Veneziabiennalen, Italia
2017, Objection (sammen med Ekin Onat), The Pavilion of Humanity, Veneziabiennalen


== Æresbevisninger ==
Vinner av My Art Space Scope Miami Award
2011 Signature Art Prize Award
Vinner av Saatchi Gallery’s Showdown Competition


== Referanser ==


== Eksterne lenker ==
Offisiell hjemmeside
Twitter
Povels Pärlor

Povels Pärlor er en video med Povel Ramel som ble gitt ut i 2012. Videoen inneholder showene Sommarentusisasterna fra 1968 med Wenche Myhre, Martin Ljung, Sune Mangs, Birgitta Andersson og Stig Grybe og Pow Show II fra 1974 med Wenche Myhre.


== Referanser ==
Elidering

Elidering innebærer at et eller flere lyder i et ord, særlig en sluttvokal, utelates for å lette uttalen eller gjøre ordet vakrere. 
Dette skjer eksempelvis i fransk når e faller bort fran le og a faller bort i la i substantiv som begynner med en vokal eller en vokalisk h. Eksempler er l'arbre (treet) og Je l'aime (Jeg elsker han/henne).
Andreas Rødsand

Andreas Rødsand er en norsk fotballspiller som spiller for Kristiansund Fotballklubb.
Han har kamper for Kristiansund Ballklubb ogNorges U21-landslag.


== Referanser ==


== Eksterne lenker ==
(en) Andreas Rødsand – Transfermarkt 
(en) Andreas Rødsand – FBref 
Andreas Rødsand Profil hos Norges Fotballforbund
Helen Frankenthaler

Helen Frankenthaler (født 12. desember 1928 i New York, død 27. desember 2011 i Darien, Connecticut) var en amerikansk kunstner som arbeid med abstrakt ekspresjonisme og post-malerisk abstraksjon. Hun var blant de betydelige malerne i amerikansk etterkrigstid, og var aktiv fra tidlig 1950-tall til sin død i 2011.


== Stil og teknikk ==
I begynnelsen av 1950-tallet utviklet hun en særegen lyrisk-abstrakt stil. Hun arbeidet med laveringer og flak av tynne pigment på ubehandlet lerret, som hun deretter fortynnet med terpentin, med mål om å skape gjennomskinnelige strukturer som skulle forenes med tekstilet. Denne teknikken kalte hun “soak stain”.Hun var en del av den gruppen kunstnere som jobbet med det som etter hvert skulle få navnet “Color field”, fargefeltmaleri.Hennes Mountains and Sea (1952) anses som hennes best kjente verk, og var til inspirasjon fra andre Color field-kunstnere slik som Morris Louis og Kenneth Noland.
De senere verkene hennes er ofte utført i sterkere farger og med strengere former, slik som Flood (1967), malt i akrylfarger.


== Inspirasjon ==
Frankenthaler studerte på Dalton under den meksikanske kunstneren Rufino Tamayo, og senere på Bennington College under Paul Feeley. Sistnevnte er kreditert for å ha påvirket hennes interesse i tidlige verk for å jobbe med avarter av kubisme. Hun studerte senere også med Wallace Harrison og Hans Hofmann, men var også inspirert av Clement Greenberg og Jackson Pollock.


== Referanser ==


== Eksterne lenker ==
(en) Helen Frankenthaler på Discogs 
(en) Helen Frankenthaler på MusicBrainz
Abhava

Abhava er sanskrit og betyr ikke-eksistens, negasjon, ingenting eller fravær. Det er negasjonen av bhava som betyr væren, å bli, eksistens eller tilsynekomst.


== Referanser ==
Ingeborg Krafft

Ingeborg Krafft (født 23. april 1902, død 20. mai 1963) var en norsk arkitekt.
Krafft studerte ved Statens Håndverks- og Kunstindustriskole i Oslo samt ved Kungliga Tekniska Högskolan i Stockholm i 1926–28. Allerede fra studietiden av var hun ansatt som assistent på arkitektkontorer. Hun arbeidet for blant andre Henrik Bull, Lars Backer, Lars Israel Wahlman, Gunnar Asplund og Håkon Ahlberg før hun etablerte egen praksis i Oslo i 1930.
Krafft tegnet hytter, sommerhus og villaer, og ble etterhvert svært opptatt av boligutforming. Dette hang ikke minst sammen med endrede behov i en tid med omlegging på gårdene fra store husholdninger til familiedrevne bruk. Krafft var fast konsulent for Norges Bondekvinnelag. For øvrig tegnet hun Mesnali kirke (opprinnelig Mesnalien kapell).
Krafft skrev også om boliger og innredning, og hadde dessuten en rekke tillitsverv i forbindelse med sin yrkesvirksomhet.
Hun er gravlagt på Vår Frelsers gravlund.


== Referanser ==


== Kilder ==
Ingeborg Krafft i Norsk kunstnerleksikon
Muldvarp (spion)

En muldvarp (av engelsk mole, 'muldvarp') er en person som plasseres hos en fiende eller konkurrent for å skaffe (helst intern) informasjon som det ellers ikke er mulig eller svært vanskelig å få tak i. Andre uttrykk er «hemmelig spion» eller informant i en organisasjon, offentlig eller privat. Begrepet ble introdusert i 1974 av den britiske spionforfatteren John le Carré i romanen Tinker, Tailor, Soldier, Spy
og har siden blitt generelt brukt, men i etterretningssammenheng er opphavet uklart,

og dessuten i hvilken grad den ble brukt av etterretningstjenesten før det ble popularisert. Le Carré, som var britisk etterretningsoffiser, har sagt at omgrepet muldvarp faktisk ble brukt av sovjetiske etterretningsorganisasjoner som KGB 
 og GRU lenge, og at et tilsvarende ord som ble brukt av vestlige etterretningstjenester var sovende agent.En moldvarp kan være rekruttert tidlig i livet, og det kan ta flere tiår å få han plassert i en stilling der han kan begynne stjele hemmelig informasjon.
Et av de mest kjente eksempler på moldvarper er de såkalte Cambridge Five,  der fem britiske menn ble rekruttert av KGB. Disse fem var venstreradikale studenter ved University of Cambridge i 1930-årene og hørte til overklassen i Storbritannia, og som senere steg til stillinger på høyt nivå i ulike deler av den britiske regjeringen. Mellom disse fem var Kim Philby. Et annet eksempel er FBI-agenten Robert Hanssen, som spionerte på den amerikanske regjeringen for KGB. Han ble rekruttert etter at han var i posisjon til å selge hemmelig informasjon.
I 2019 ble det kjent at en amerikansk muldvarp, Oleg Smolenkov, som lenge hadde tilgang til Vladimir Putins skrivebord.I 2020 ble det kjent at danske Ulrich Larsen hadde infiltrert Nord-Korea i ti år.


== Referanser ==


== Se også ==
Forræderi


== Litteratur ==
Staff (29. november 2009). Why Do We Say It?: the stories behind the words, expressions and cliches we use (nyutgave utg.). Secaucus, New Jersey, USA: Castle Books. ISBN 9781555210106. OCLC 237155763. Besøkt 26. august 2012.
Silkesvarten

Silkesvarten (originaltittel: Black Beauty) er en roman fra 1877, skrevet av den engelske forfatteren Anna Sewell. Da hun skrev var hun blitt invalid, og kunne ikke forlate hjemmet sitt. Romanen ble en umiddelbar bestselger. Sewell døde bare fem måneder etter utgivelsen, men levde lenge nok til å se sin eneste roman bli en suksess. Med femti millioner eksemplarer solgt er Silkesvarten en av tidenes bestselgende bøker.Boken er utformet som den svarte hingsten Silkesvartens selvbiografi. Han forteller hvordan han ble mishandlet av sin første eier, og reddet av en ung pike som fikk sin bestefar til å kjøpe ham.


== Handling ==
Historien blir fortalt i «første person» som et selvbiografisk memoar fortalt av en hest ved navn Black Beauty. Hesten begynner sine bekymringsløse dager som et ungt føll ved en engelsk gård sammen med moren sin, til hans vanskelige liv i London begynner, frem til hans lykkelige pensjonist-tilværelse på landsbygda. Underveis møter hesten en rekke vanskeligheter, og forteller mange historier om både grusomhet og vennlighet.
Hvert korte kapittel forteller om en hendelse i Black Beautys liv, som ofte inneholder en leksjon eller moral som vanligvis er relatert til vennlighet, sympati eller forståelsesfull behandling av hester. Boken beskriver blant annet forholdene blant hestetrukne drosjer i London, inkludert de økonomiske vanskelighetene de får av høye lisens-avgifter og lav inntjening.


== Filmatisering ==
Romanen om hesten Silkesvarten har blitt filmatisert en rekke ganger, den første filmen hadde begge kinopremiere i 1921. Det var imidlertid to filmer med tittelen Black Beauty som ble lansert i 1921; handlingen i den filmen som først ble sendt ut på markedet med den tittelen hadde ingenting med Anna Sewells bok å gjøre. Filmprodusenten Eskay M. Harris og regissør Edward H. Griffith ville utnytte at publikum gikk og ventet på filmatiseringen av den populære romanen, og skyndte seg å døpe om en film som opprinnelig hadde premiere i 1917, fra Your Obedient Servant til Black Beauty.
1921 Black Beauty – regissør: David Smith; produsent: Vitagraph Company of America
1933 Black Beauty – produsent: I.E. Chadwick Productions
1946 Black Beauty – regissør: Max Nosseck; produsent: Edward L. Alperson Productions
1971 Black Beauty – produsenter: Tigon British Film Productions, Chilton Films og CCC Filmkunst
1972–1974 The Adventures of Black Beauty (TV-serie) – produsenter: London Weekend Television (LWT), Talbot Television og The Fremantle Corporation
1978 Black Beauty (miniserie for TV) – 
1994 Black Beauty – regissør: Caroline Thompson; produsent: Warner Bros.
2015 Black Beauty – produsent: Blue Falcon Productions, Atomic Cloud Entertainment og Pop Art Film Factory
2020 Black Beauty – ; premiere på Netflix.


== Referanser ==


== Eksterne lenker ==
Silkesvarten. [Oslo]: Ansgar. 1987.
Lay It Down

«Lay It Down» er en sang skrevet av Gene Thomas som ble spilt inn og gitt ut av  Lonnie Mack på albumet The Hills of Indiana i 1971.Tina Turner spilte inn sangen i Bolic Sound i Inglewood i California i juni 1974, men er ikke offisielt utgitt.


== Referanser ==
De to sannheter

De to sannheter (sanskrit: dvasatya, devanāgarī: द्वसत्य, tibetansk: བདེན་པ་གཉིས་, wylie: bden pa gnyis, THL: denpa nyi) er et teknisk begrep innenfor buddhistisk filosofi. I henhold til dette skiller man mellom to nivåer av sannhet (satya): den «konvensjonelle» eller «foreløbige» sannhet (sanskrit: saṃvṛtisatya, devanāgarī: सव्तिसत्य; tibetansk: ཀུན་རྫོབ་བདེན་པ་, wylie: kun rdzob bden pa) og den «ytterste» eller «endelige» sannhet (sanskrit: paramārthasatya; tibetansk: དོན་དམ་བདེན་པ་, döndam denpa; wylie: don dam bden pa).Den eksakte betydningen varierer mellom ulike skoler og tradisjoner. Den best kjente er tolkningen til madhyamaka innenfor mahayana-buddhismen, hvis grunnlegger var Nagarjuna. Nagarjuna presenterte de to sannheter som epistomologiske sannheter. Fenomenens verden har en foreløbig eksistens, og er verken virkelig eller uvirkelig, men logisk ubestemmelig. Fenomenene er tomme (sunyata) for en iboende essens eller et selv, men eksisterer gjensidig avhengige av hverandre.


== Referanser ==
Lovin’ Her Was Easier (Than Anything I’ll Ever Do Again)

«Lovin' Her Was Easier (Than Anything I'll Ever Do Again)» er en sang skrevet av Kris Kristofferson som ble spilt inn og gitt ut på albumet The Silver Tongued Devil and I med Kris Kristofferson i 1971. Sangen ble gitt ut på singel senere samme år.
Tina Turner spilte inn sangen i Bolic Sound i Inglewood i California i juni 1974, men er ikke offisielt utgitt. På hennes innspilling ble sangen kalt «Lovin' Him Was Easier»
Hossam Ashour

Hossam Mohamed Ashour Sanad Attia (født 9. mars 1986) er en egyptisk fotballspiller som spiller for den egyptiske klubben Al-Ahly.


== Referanser ==


== Eksterne lenker ==
(en) Hossam Ashour – FIFA 
(en) Hossam Ashour – Transfermarkt 
(en) Hossam Ashour – national-football-teams.com 
(en) Hossam Ashour – Soccerway 
(en) Hossam Ashour – FBref
Sherif Ekramy

Sherif Ekramy Ahmed Ahmed (født 10. juli 1983) er en egyptisk fotballspiller som spiller for den egyptiske klubben Al-Ahly.


== Landslaget ==
16. august 2006 fikk han sin første landskamp for Egypt mot Uruguay.Han ble tatt ut i Egypts tropp til VM i fotball 2018 i Russland.


== Referanser ==


== Eksterne lenker ==
(en) Sherif Ekramy – FIFA 
(en) Sherif Ekramy – Transfermarkt 
(en) Sherif Ekramy – national-football-teams.com 
(en) Sherif Ekramy – FootballDatabase.eu 
(en) Sherif Ekramy – Soccerway 
(en) Sherif Ekramy – FBref
Cyphonistes camurus

Cyphonistes camurus er en bille som hører til gruppen hornbiller i familien skarabider (Scarabaeidae).


== Utseende ==
En middelsstor til stor (ca. 25 millimeter), blank, svart hornbille. Kroppsformen er nokså bred. Hos denne arten er hannens sekundære kjønnstrekk lite utviklede, han kan vanligvis kjennes på to knøler eller korte horn i pannen og to ganske små "vorter" foran på pronotum, ellers er kjønnene overflatisk like. Pronotum er rundet og hvelvet. Dekkvingene har fine punktrader.


== Utbredelse ==
Arten lever på São Tomé og Príncipe og ellers i Vest-Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Cyphonistes Burmeister, 1847
Cyphonistes camurus Karsch, 1881
Cyphonistes camurus bouyeri Drumont, 1997 - Kamerun
Cyphonistes camurus camurus Karsch, 1881


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.
Coleop-Terra om Cyphonistes, med bilder


== Eksterne lenker ==
Oversikt over arter og underarter, med bilder
(en) Cyphonistes camurus i Encyclopedia of Life 
(en) Cyphonistes camurus i Global Biodiversity Information Facility 
Cyphonistes camurus – detaljert informasjon på Wikispecies 
(en) Cyphonistes – kategori av bilder, video eller lyd på Commons
Amr Gamal

Amr Gamal (født 3. august 1991) er en egyptisk fotballspiller som spiller for Tala'ea El Gaish SC, på lån fra  Al-Ahly.


== Referanser ==


== Eksterne lenker ==
(en) Amr Gamal – FIFA 
(en) Amr Gamal – Transfermarkt 
(en) Amr Gamal – national-football-teams.com 
(en) Amr Gamal – WorldFootball.net 
(en) Amr Gamal – FootballDatabase.eu 
(en) Amr Gamal – Soccerway 
(en) Amr Gamal – PlaymakerStats.com 
(en) Amr Gamal – FBref
Sam Morsy

Samy Sayed Morsy (født 10. september 1991) er en engelskfødt egyptisk fotballspiller som spiller for den engelske klubben Ipswich Town FC.


== Landslaget ==
Den 30. august 2016 fikk han sin første landskamp for Egypt mot Guinea.Han ble tatt ut i Egypts tropp til VM i fotball 2018 i Russland.


== Referanser ==


== Eksterne lenker ==
(en) Sam Morsy – Transfermarkt 
(en) Sam Morsy – national-football-teams.com 
(en) Sam Morsy – Soccerbase.com 
(en) Sam Morsy – FootballDatabase.eu 
(en) Sam Morsy – Soccerway 
(en) Sam Morsy – FBref
Mahmoud Ibrahim Hassan

Mahmoud Ibrahim "Trézéguet" Hassan (født 1. oktober 1994) er en egyptisk fotballspiller som spiller for den tyrkiske klubben Trabzonspor.


== Landslaget ==
Den 30. august 2014 fikk han sin første landskamp for Egypt mot Kenya.Han ble tatt ut i Egypts tropp til VM i fotball 2018 i Russland.


== Referanser ==


== Eksterne lenker ==
(en) Mahmoud Ibrahim Hassan – FIFA 
(en) Mahmoud Ibrahim Hassan – UEFA 
(fr) Mahmoud Ibrahim Hassan – LÉquipe 
(en) Mahmoud Ibrahim Hassan – Transfermarkt 
(en) Mahmoud Ibrahim Hassan – national-football-teams.com 
(en) Mahmoud Ibrahim Hassan – WorldFootball.net 
(en) Mahmoud Ibrahim Hassan – Soccerbase.com 
(en) Mahmoud Ibrahim Hassan – FootballDatabase.eu 
(en) Mahmoud Ibrahim Hassan – Soccerway 
(tr) Mahmoud Ibrahim Hassan – Mackolik.com
Cyphonistes tuberculifrons

Cyphonistes tuberculifrons er en bille som hører til gruppen hornbiller i familien skarabider (Scarabaeidae).


== Utseende ==
En middelsstor til stor (ca. 30 millimeter), blank, brun hornbille, forkroppen gjerne svart. Kroppsformen er nokså bred. Hos denne arten har hannen et middels langt, kløvet horn i pannen og et trekantet, i spissen køvet framspring på pronotum, som er svært blankt, punktert på sidene. Dekkvingene har fine punktrader. Hunnen er brun uten horn og framspring, kroppsformen oval, oversiden mattere og mye kraftigere punktert enn hos hannen.


== Utbredelse ==
Arten er vidt utbredt i Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Cyphonistes Burmeister, 1847
Cyphonistes tuberculifrons Quedenfeldt, 1884


== Kilder ==
Dynastidae du monde- sjekkliste over artene Arkivert 5. august 2013 hos Wayback Machine.
Coleop-Terra om Cyphonistes, med bilder


== Eksterne lenker ==
Bilder av arten
(en) Cyphonistes tuberculifrons i Encyclopedia of Life 
(en) Cyphonistes tuberculifrons i Global Biodiversity Information Facility 
Cyphonistes tuberculifrons – detaljert informasjon på Wikispecies 
(en) Cyphonistes – kategori av bilder, video eller lyd på Commons